
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 114 

22 Σεπτεμβρίου 2015 

ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

70. Ανασύσταση των Υπουργείων Πολιτισμού και 
Αθλητισμού, Υποδομών, Μεταφορών και Δικτύ¬ 
ων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και 
Νησιωτικής Πολιτικής. Μετονομασία του Υπουρ¬ 
γείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευ¬ 
μάτων, του Υπουργείου Οικονομίας, Υποδομών, 

Ναυτιλίας και Τουρισμού σε Υπουργείο Οικονομί¬ 
ας, Ανάπτυξης και Τουρισμού και του Υπουργείου 
Παραγωγικής Ανασυγκρότησης, Περιβάλλοντος 
και Ενέργειας σε Υπουργείο Περιβάλλοντος και 
Ενέργειας. Μεταφορά Γενικής Γραμματείας Βιο¬ 
μηχανίας στο Υπουργείο Οικονομίας, Ανάπτυξης 


και Τουρισμού. 1 

71. Μεταφορά της Γενικής Γραμματείας για την Κα¬ 
ταπολέμηση της Διαφθοράς στο Υπουργείο Δι¬ 
καιοσύνης, Διαφάνειας και Ανθρωπίνων Δικαιω¬ 
μάτων. 2 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 70 
Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής. Με¬ 
τονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας,Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τουρισμού σε Υπουργείο Οικονο¬ 
μίας, Ανάπτυξης και Τουρισμού και του Υπουργείου 
Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργει¬ 
ας. Μεταφορά Γενικής Γραμματείας Βιομηχανίας στο 
Υπουργείο Οικονομίας, Ανάπτυξης και Τουρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 4 του άρθρου 24 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα (Π.δ. 63/2005, Α' 98), 

γ) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθ. 127/2015 γνωμοδότηση του Συμβουλί¬ 
ου της Επικράτειας, με πρόταση του Πρωθυπουργού, 
αποφασίζουμε: 

Άρθρο 1 

1. Το Υπουργείο Πολιτισμού και Αθλητισμού που είχε 
συγχωνευθεί με την παρ. 1 του άρθρου 4 του Π.δ. 24/ 
2015 με το Υπουργείο Παιδείας και Θρησκευμάτων σε 
Υπουργείο Πολιτισμού, Παιδείας και Θρησκευμάτων 
ανασυνιστάται. Το Υπουργείο Πολιτισμού, Παιδείας και 
Θρησκευμάτων μετονομάζεται σε Υπουργείο Παιδείας, 
Έρευνας και Θρησκευμάτων. 

2. Στο ανασυνιστώμενο Υπουργείο Πολιτισμού και 
Αθλητισμού μεταφέρονται από το πρώην Υπουργείο 
Πολιτισμού, Παιδείας και Θρησκευμάτων το σύνολο των 
αρμοδιοτήτων, υπηρεσιών, θέσεων και προσωπικού του 
συγχωνευθέντος με το Π.δ. 24/2015 Υπουργείου Πολι¬ 
τισμού και Αθλητισμού, καθώς και των εποπτευόμενων 
από αυτό φορέων, όπως έχουν κατά την έκδοση του 
παρόντος διαμορφωθεί 

3. Όπου στην κείμενη νομοθεσία αναφέρεται ο Υπουρ¬ 
γός ή ο αναπληρωτής Υπουργός Πολιτισμού, Παιδείας 
και Θρησκευμάτων σε θέματα αρμοδιότητας του ανα- 
συνιστώμενου Υπουργείου Πολιτισμού και Αθλητισμού 
νοείται εφεξής ο Υπουργός Πολιτισμού και Αθλητισμού. 
Όπου στην κείμενη νομοθεσία αναφέρεται ο Υπουργός 
ή ο αναπληρωτής Υπουργός Πολιτισμού, Παιδείας και 
Θρησκευμάτων σε θέματα αρμοδιότητας του μετονο¬ 
μαζόμενου Υπουργείου Παιδείας,Έρευνας και Θρησκευ¬ 


μάτων, νοείται εφεξής ο Υπουργός Παιδείας, Έρευνας 
και Θρησκευμάτων. 

4. Έως τη συγκρότηση των Υπηρεσιακών και Πειθαρχι¬ 
κών Συμβουλίων του Υπουργείου Πολιτισμού και Αθλητι¬ 
σμού το προσωπικό του ανασυνιστώμενου Υπουργείου 
εξακολουθεί να υπάγεται στα Υπηρεσιακά και Πειθαρχι¬ 
κά συμβούλια στα οποία υπήγετο μέχρι τη δημοσίευση 
του παρόντος. 

5. Οι δαπάνες λειτουργίας του Υπουργείου Πολιτισμού 
και Αθλητισμού ως τις 31.12.2015 βαρύνουν τον προϋπο¬ 
λογισμό που είχε εγκριθεί για το πρώην Υπουργείο Πο¬ 
λιτισμού και Αθλητισμού και είχε μεταφερθεί στο πρώην 
Υπουργείο Πολιτισμού, Παιδείας και Θρησκευμάτων. Οι 
ως άνω δαπάνες μεταφέρονται στο ανασυνιστώμενο με 
το παρόν Υπουργείο Πολιτισμού και Αθλητισμού. 

Άρθρο 2 

1. Το Υπουργείο Ναυτιλίας και Αιγαίου που είχε συγχω¬ 
νευθεί με την παρ. 1 του άρθρου 2 του Π.δ. 24/2015 με τα 
Υπουργεία Ανάπτυξης και Ανταγωνιστικότητας, Τουρισμού 
και Υποδομών, Μεταφορών και Δικτύων σε Υπουργείο 
Οικονομίας, Υποδομών, Ναυτιλίας και Τουρισμού ανασυνι- 
στάται και μετονομάζεται σε Υπουργείο Ναυτιλίας και Νη¬ 
σιωτικής Πολιτικής. Το Υπουργείο Οικονομίας, Υποδομών, 
Ναυτιλίας και Τουρισμού μετονομάζεται σε Υπουργείο 
Οικονομίας, Ανάπτυξης και Τουρισμού. 

2. Στο Υπουργείο Ναυτιλίας και Νησιωτικής Πολιτικής 
μεταφέρονται από το πρώην Υπουργείο Οικονομίας, Υπο¬ 
δομών, Ναυτιλίας και Τουρισμού το σύνολο των αρμοδι¬ 
οτήτων, υπηρεσιών, θέσεων και προσωπικού του συγχω¬ 
νευθέντος με το Π.δ. 24/2015 Υπουργείου Ναυτιλίας και 
Αιγαίου, καθώς και των εποπτευόμενων από αυτό φορέων, 
όπως έχουν κατά την έκδοση του παρόντος διαμορφωθεί. 

3. Όπου στην κείμενη νομοθεσία αναφέρεται ο Υπουρ¬ 
γός ή ο αναπληρωτής Υπουργός Οικονομίας, Υποδομών, 
Ναυτιλίας και Τουρισμού σε θέματα αρμοδιότητας του 
ανασυνιστώμενου και μετονομαζόμενου με το παρόν 
Υπουργείου Ναυτιλίας και Νησιωτικής Πολιτικής, νοείται 
εφεξής ο Υπουργός Ναυτιλίας και Νησιωτικής Πολιτικής. 
Όπου στην κείμενη νομοθεσία αναφέρεται ο Υπουργός 
ή ο αναπληρωτής Υπουργός Οικονομίας, Υποδομών, 
Ναυτιλίας και Τ ουρισμού σε θέματα αρμοδιότητας του 
μετονομαζόμενου Υπουργείου Οικονομίας, Ανάπτυξης 
και Τουρισμού νοείται εφεξής ο Υπουργός Οικονομίας, 
Ανάπτυξης και Τουρισμού. 

4. Έως τη συγκρότηση των Υπηρεσιακών και Πειθαρ¬ 
χικών Συμβουλίων του Υπουργείου Ναυτιλίας και Νη¬ 
σιωτικής Πολιτικής, το προσωπικό του ανασυνιστώμενου 
Υπουργείου εξακολουθεί να υπάγεται στα υπηρεσιακά 
και πειθαρχικά συμβούλια στα οποία υπήγετο μέχρι τη 
δημοσίευση του παρόντος. 

5. Οι δαπάνες λειτουργίας του Υπουργείου Ναυτιλίας 
και Νησιωτικής Πολιτικής ως τις 31.12.2015 βαρύνουν 
τον προϋπολογισμό που είχε εγκριθεί για το πρώην 
Υπουργείο Ναυτιλίας και Αιγαίου και είχε μεταφερθεί 
στο πρώην Υπουργείο Οικονομίας, Υποδομών, Ναυτιλί¬ 
ας και Τουρισμού. Οι ως άνω δαπάνες μεταφέρονται 
στο ανασυνιστώμενο και μετονομαζόμενο με το παρόν 
Υπουργείο Ναυτιλίας και Νησιωτικής Πολιτικής. 

Άρθρο 3 

1. Το Υπουργείο Υποδομών, Μεταφορών και Δικτύων 
που είχε συγχωνευθεί με την παρ. 1 του άρθρου 2 του 

Π.δ. 24/2015 με τα Υπουργεία Ανάπτυξης και Ανταγωνι¬ 
στικότητας, Τουρισμού και Υποδομών, Μεταφορών και 
Δικτύων σε Υπουργείο Οικονομίας, Υποδομών, Ναυτιλίας 
και Τουρισμού, ανασυνιστάται σε Υπουργείο Υποδομών, 
Μεταφορών και Δικτύων. 

2. Στο ανασυνιστώμενο Υπουργείο Υποδομών, Μετα¬ 
φορών και Δικτύων μεταφέρονται από το πρώην Υπουρ¬ 
γείο Οικονομίας, Υποδομών, Ναυτιλίας και Τουρισμού 
το σύνολο των αρμοδιοτήτων, υπηρεσιών, θέσεων και 
προσωπικού του συγχωνευθέντος με το Π.δ. 24/2015 
Υπουργείου Υποδομών, Μεταφορών και Δικτύων, καθώς 
και των εποπτευόμενων από αυτό φορέων, όπως έχουν 
κατά την έκδοση του παρόντος διαμορφωθεί. 

3. Όπου στην κείμενη νομοθεσία αναφέρεται ο Υπουρ¬ 
γός ή ο αναπληρωτής Υπουργός Οικονομίας, Υποδομών, 
Ναυτιλίας και Τουρισμού σε θέματα αρμοδιότητας του 
ανασυνιστώμενου Υπουργείου Υποδομών, Μεταφορών 
και Δικτύων, νοείται εφεξής ο Υπουργός Υποδομών, Με¬ 
ταφορών και Δικτύων. Όπου στην κείμενη νομοθεσία 
αναφέρεται ο Υπουργός ή ο αναπληρωτής Υπουργός 
Οικονομίας, Υποδομών, Ναυτιλίας και Τουρισμού σε θέ¬ 
ματα αρμοδιότητας του μετονομαζόμενου Υπουργείου 
Οικονομίας, Ανάπτυξης και Τουρισμού νοείται εφεξής ο 
Υπουργός Οικονομίας, Ανάπτυξης και Τουρισμού. 

4/Εως τη συγκρότηση των Υπηρεσιακών και Πειθαρ¬ 
χικών Συμβουλίων του Υπουργείου Υποδομών, Μεταφο¬ 
ρών και Δικτύων το προσωπικό του ανασυνιστώμενου 
Υπουργείου εξακολουθεί να υπάγεται στα υπηρεσιακά 
και πειθαρχικά συμβούλια στα οποία υπήγετο μέχρι τη 
δημοσίευση του παρόντος. 

5. Οι δαπάνες λειτουργίας του Υπουργείου Υποδομών, 
Μεταφορών και Δικτύων ως τις 31.12.2015 βαρύνουν τον 
προϋπολογισμό που είχε εγκριθεί για το πρώην Υπουρ¬ 
γείου Υποδομών, Μεταφορών και Δικτύων και είχε με¬ 
ταφερθεί στο πρώην Υπουργείο Οικονομίας, Υποδομών, 
Ναυτιλίας και Τουρισμού. Οι ως άνω δαπάνες μεταφέ- 
ρονται στο ανασυνιστώμενο με το παρόν Υπουργείο 
Υποδομών, Μεταφορών και Δικτύων. 

Άρθρο 4 

1. Το Υπουργείο Αγροτικής Ανάπτυξης και Τροφίμων 
που είχε συγχωνευθεί με την παρ. 1 του άρθρου 3 του 
Π.δ. 24/2015 με το Υπουργείο Περιβάλλοντος, Ενέργει¬ 
ας και Κλιματικής Αλλαγής και τη Γενική Γραμματεία 
Βιομηχανίας του πρώην Υπουργείου Ανάπτυξης και 
Ανταγωνιστικότητας σε Υπουργείο Παραγωγικής Ανα¬ 
συγκρότησης, Περιβάλλοντος και Ενέργειας ανασυνι- 
στάται και το Υπουργείο Παραγωγικής Ανασυγκρότη¬ 
σης, Περιβάλλοντος και Ενέργειας μετονομάζεται σε 
Υπουργείο Περιβάλλοντος και Ενέργειας. 

2. Στο ανασυνιστώμενο Υπουργείο Αγροτικής Ανάπτυ¬ 
ξης και Τροφίμων μεταφέρονται από το πρώην Υπουρ¬ 
γείο Παραγωγικής Ανασυγκρότησης, Περιβάλλοντος και 
Ενέργειας το σύνολο των αρμοδιοτήτων, υπηρεσιών, θέ¬ 
σεων και προσωπικού του συγχωνευθέντος με το Π.δ. 24/ 
2015 Υπουργείου Αγροτικής Ανάπτυξης και Τροφίμων, 
καθώς και των εποπτευόμενων από αυτό φορέων, όπως 
έχουν κατά την έκδοση του παρόντος διαμορφωθεί. 

3. Όπου στην κείμενη νομοθεσία αναφέρεται ο Υπουρ¬ 
γός ή ο αναπληρωτής Υπουργός Παραγωγικής Ανα¬ 
συγκρότησης, Περιβάλλοντος και Ενέργειας σε θέμα¬ 
τα αρμοδιότητας του ανασυνιστώμενου Υπουργείου 
Αγροτικής Ανάπτυξης και Τροφίμων νοείται εφεξής ο 
Υπουργός Αγροτικής Ανάπτυξης και Τροφίμων. Όπου 


στην κείμενη νομοθεσία αναφέρεται ο Υπουργός ή ανα¬ 
πληρωτής υπουργός Παραγωγικής Ανασυγκρότησης, 
Περιβάλλοντος και Ενέργειας σε θέματα αρμοδιότητας 
του μετονομαζόμενου Υπουργείου Περιβάλλοντος, Ενέρ¬ 
γειας και Βιομηχανίας νοείται ο Υπουργός Περιβάλλο¬ 
ντος και Ενέργειας, με την επιφύλαξη των οριζομένων 
στο άρθρο 5 του παρόντος. 

4/Εως τη συγκρότηση των Υπηρεσιακών και Πειθαρ¬ 
χικών Συμβουλίων του Υπουργείου Αγροτικής Ανάπτυ¬ 
ξης και Τροφίμων το προσωπικό του ανασυνιστώμενου 
Υπουργείου εξακολουθεί να υπάγεται στα υπηρεσιακά 
και πειθαρχικά συμβούλια στα οποία υπήγετο μέχρι τη 
δημοσίευση του παρόντος. 

5. Οι δαπάνες λειτουργίας του Υπουργείου Αγροτικής 
Ανάπτυξης και Τροφίμων ως τις 31.12.2015 βαρύνουν τον 
προϋπολογισμό που είχε εγκριθεί για το πρώην Υπουρ¬ 
γείο Αγροτικής Ανάπτυξης και Τροφίμων και ο οποίος 
είχε μεταφερθεί στο πρώην Υπουργείο Παραγωγικής 
Ανασυγκρότησης Περιβάλλοντος και Ενέργειας. Οι ως 
άνω δαπάνες μεταφέρονται στο ανασυνιστώμενο με το 
παρόν Υπουργείο Αγροτικής Ανάπτυξης και Τροφίμων. 

Άρθρο 5 

1. Η Γενική Γραμματεία Βιομηχανίας του πρώην Υπουρ¬ 
γείου Ανάπτυξης και Ανταγωνιστικότητας που είχε μετα¬ 
φερθεί στο πρώην Υπουργείο Παραγωγικής Ανασυγκρό¬ 
τησης, Περιβάλλοντος και Ενέργειας με την παρ. 1 του 
άρθρου 3 του Π.δ. 24/2015 μεταφέρεται στο Υπουργείο 
Οικονομίας, Ανάπτυξης και Τουρισμού με το σύνολο των 
αρμοδιοτήτων, υπηρεσιών, θέσεων και προσωπικού της, 
καθώς και των εποπτευόμενων από αυτή φορέων, όπως 
έχουν κατά την έκδοση του παρόντος διαμορφωθεί 

2. Όπου στη κείμενη νομοθεσία αναφέρεται Υπουργός 
αρμόδιος για θέματα της Γ ενικής Γ ραμματείας Βιομηχα¬ 
νίας νοείται εφεξής ο Υπουργός Οικονομίας, Ανάπτυξης 
και Τουρισμού. 

Άρθρο 6 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 22 Σεπτεμβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 71 
Μεταφορά της Γ ενικής Γ ραμματείας για την Καταπο¬ 
λέμηση της Διαφθοράς στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 24 παρ. 4 του Ν. 1558/1985 «Κυβέρνηση 
και Κυβερνητικά Οργανα» (Α' 137), 

β) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του Π.δ. 63/2005 (Α' 98), 

γ) του Π.δ. 101/2014 «Οργανισμός του Υπουργείου Δι¬ 
καιοσύνης, Διαφάνειας και Ανθρωπίνων Δικαιωμάτων» 
(ΑΊ68), 

δ) των άρθρων 6 έως 15,17 και 17Α του Ν. 4320/2015 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών Οργάνων και άλλες 
διατάξεις» (Α' 29). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθ. 128/2015 γνωμοδότηση του Συμβουλί¬ 
ου της Επικράτειας, με πρόταση του Πρωθυπουργού, 
αποφασίζουμε: 

Άρθρο 1 

Η Γ ενική Γ ραμματεία για την Καταπολέμηση της Δι¬ 
αφθοράς μεταφέρεται ως σύνολο Υπηρεσιών με τις 
αρμοδιότητες, όργανα, θέσεις και προσωπικό όπως 
αυτά έχουν διαμορφωθεί κατά την έκδοση του παρό¬ 
ντος και με τους εποπτευόμενους από αυτή φορείς στο 
Υπουργείο Δικαιοσύνης, Διαφάνειας και Ανθρωπίνων 
Δικαιωμάτων. 

Άρθρο 2 

Όπου στο νόμο αναφέρεται Υπουργός αρμόδιος για 
θέματα της Γ ενικής Γ ραμματείας Καταπολέμησης της 
Διαφθοράς νοείται εφεξής ο Υπουργός Δικαιοσύνης, 
Διαφάνειας και Ανθρωπίνων Δικαιωμάτων. 


Άρθρο 3 

Έως ότου συγκροτηθούν ενιαία Υπηρεσιακά και Πει¬ 
θαρχικά Συμβούλια του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, το προσωπικό 
της Γενικής Γραμματείας για την Καταπολέμηση της 
Διαφθοράς και των υπηρεσιών που υπάγονται σε αυ¬ 
τήν εξακολουθούν να υπάγονται στα Υπηρεσιακά και 
Πειθαρχικά Συμβούλια στα οποία υπάγονταν κατά τη 
δημοσίευση του παρόντος. 

Άρθρο 4 

Οι δαπάνες της Γ ενικής Γ ραμματείας για την Καταπο¬ 
λέμηση της Διαφθοράς βαρύνουν έως την 31/12/2015 τον 
προϋπολογισμό που έχει εγκριθεί για αυτήν, οι πιστώ¬ 
σεις του οποίου μεταφέρονται στον προϋπολογισμό του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

Άρθρο 5 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 22 Σεπτεμβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

